burgasdotpro/wikipedia huggingface dataset:
Vysílač Černá hora

Vysílač Černá hora alebo slov. Vysielač Černá hora sa nachádza vo výške na Čiernej hore v Krkonošiach. Celková výška elegantnej veže od zeme aj s anténami činí 78,3 m. Spodný mnohostenný ihlan je vysoký 35,7 m. Zabezpečuje vysielanie televíznych a rozhlasových programov v Královohradeckom kraji a okolí.
História.
Stavebné práce boli vykonané poľskou firmou Budimex v rokoch 19741977. Pôvodné elektronické zariadenie dodala Unitra Warzsawa. Stavba bola dokončená v roku 1978.
Analógové vysielanie ČT2 na kanále 40 bolo ukončené 31. augusta 2009, na uvoľnenom kanáli začalo digitálne vysielanie verejnoprávneho multiplexu 1.
31. augusta 2010 boli spustené zostávajúce druhý a tretí multiplex.
Úplné ukončenie analógového vysielania z Čiernej hory prebehlo 30. júna 2011 vypnutím programov ČT1 a TV Nova na kanáloch 23 a 11.
Vysielané stanice.
Digitálne rozhlasové vysielanie (DAB+).
Multiplex vysiela na frekvencii 12C s výkonom 10 kW, vďaka čomu pokrýva široké okolie.
Najbližšie vysielače.
Najbližšie významné vysielače a vzdialenosť k nim:
Zoznam miest v Estónsku

Toto je zoznam miest v Estónsku.
Letisko Kirkwall

Letisko Kirkwall () (IATA: KOI, ICAO: EGPA) je najväčšie vnútroštátne civilné letisko na Orknejských ostrovoch (Škótsko, Spojené kráľovstvo). Nachádza sa na ostrove Mainland necelých 5 kilometrov od hlavného a najväčšieho mesta sústrovia – Kirkwallu.
Letisko obsluhuje letecká spoločnosť Loganair (od septembra 2017 pod značkou Flybe). Z letiska premávajú vnútroštátne lety do Aberdeenu, Glasgowa, Edinburghu, Invernessu a Sumburghu (Shetlandy).
Dejiny.
Letisko bolo naprojektované a postavené ako vojenská letecká základňa na ochranu blízkej námornej základne v Scapa Flow. V roku 1948 bolo presunuté pod ministerstvo civilného letectva. V roku 1986 prešlo pod správu spoločnosti "Highlands and Islands Airports".
Beh na 1000 metrov

Beh na 1000 metrov je menej vypisovanou atletickou disciplínou, ktorá sa neobjavuje v programe veľkých atletických mítingov ani olympijských hier. V hale je typickou súčasťou mužského sedemboja, ako záverečná (siedma) disciplína (ekvivalent behu na v desaťboji). Historicky najrýchlejší čas medzi sedembojármi zabehol vo Fayetteville 13. marca 2010 Američan Curtis Beach, má hodnotu 2:27,88 minút. V roku 2011 sa Beach ešte zlepšil a tento čas upravil na 2:23,63 min.
Svetový rekord je od roku 1999 v držaní Noaha Ngenyho z Keňe, ktorý zabehol ako jediný v histórii pod 2:12 minút (2:11,96 min). V ženskej kategórii je držiteľkou rekordu Ruska Svetlana Masterkovová, ktorá zabehla v roku 1996 čas 2:28,98 min. V hale potom drží rekord Wilson Kipketer časom 2:14,96 min. a Maria Mutolaová časom 2:30,94 min.
.sx

.sx je internetová národná doména najvyššej úrovne pre holandskú časť ostrova Svätý Martin – Sint Maarten.
Akt aplikácie práva

Akt aplikácie práva alebo individuálny právny akt je výsledok procesu aplikácie práva, v ktorom orgány verejnej moci (napr. súdy, polícia, prokuratúra, orgány štátnej správy atď.) rozhodujú o subjektívnych právach a právnych povinnostiach. Príklady sú rozhodnutie (rozsudok, nález) súdu, rozhodnutie správneho orgánu, platobný rozkaz, trestný príkaz a pod.
Nariadenie (právny akt)

Nariadenie môže byť:
Podrobnosti o prvých dvoch významoch pozri nižšie. O treťom význame pozri nariadenie (EÚ).
Nariadenie ako názov predpisu.
V súčasnosti je nariadenie na Slovensku (podobne, ale sčasti odchylne, v Česku):
Historicky platilo nasledujúce: 
Nariadenie ako termín právnej teórie.
Nariadenie je na Slovensku a v Česku v právnej teórii (a v nemecky hovoriacich štátoch často aj v právnej praxi):
Základná škola (Bratislava, Borodáčova 2)

Základná škola Borodáčova 2 je základná škola na Borodáčovej ulici, Bratislava – mestská časť Ružinov, sídlisko Pošeň.
V roku 2013 sa z 85. bratislavských škôl umiestnila na 23. mieste, hodnotili sa výsledky žiakov 9. ročníka zo slovenčiny a matematiky.
Stredná odborná škola drevárska a umeleckopriemyselná (Bratislava, Tokajícka 24)

Stredná odborná škola drevárska a umeleckopriemyselná Tokajícka 24 je spojená stredná škola na Tokajíckej ulici, Bratislava – mestská časť Ružinov, sídlisko Štrkovec.
Študijné odbory.
Medzi poskytovanými odbormi sú:
Vysoká škola medzinárodného podnikania ISM Slovakia v Prešove

Vysoká škola medzinárodného podnikania ISM Slovakia v Prešove je súkromná vysoká škola v Prešove, akreditovaná Ministerstvom školstva, vedy, výskumu a športu Slovenskej republiky.
Je to vysoká škola zameraná na štúdium ekonómie, obchodu a tvorivé bádanie v oblasti spoločenských vied.
Krtko

Krtko môže byť:
Zápočet (štúdium)

Zápočet je na vysokých školách na Slovensku a v Česku potvrdenie splnenia základných požiadaviek programu výučby (obyčajne na základe priebežnej kontroly štúdia, t. j. testov, referátov a pod.) a účasti na výučbe určitého predmetu príslušným neklasifikačným zápisom (spravidla v podobe slova „započítané“) do výkazu o štúdiu (t.j. indexu) a/alebo informačného systému fakulty či školy. Zápočet sa spravidla udeľuje za cvičenia, semináre či praktiká a je spravidla podmienkou pre zloženie semestrálnych či záverečných skúšok.
V širšom zmysle termín zápočet zahŕňa aj tzv. klasifikovaný zápočet, pri ktorom sa vyššie uvedený zápis vykoná formou zapísania konkrétnej známky (namiesto slova „započítané“). Klasifikovaným zápočtom sa hodnotia najmä projektové, ateliérové, laboratórne práce a praktické cvičenia v tých predmetoch, v ktorých sa nekonajú skúšky.
Do roku 1990 boli zápočty predpísané celoštátne (konkrétne pre územie SSR vyhláškou č. 105/1980 Zb.), od roku 1990 sa už zápočty vyskytujú len v študijných poriadkoch niektorých škôl či fakúlt (napr. Univerzita Komenského v aktuálnom študijnom poriadku už pojem zápočet nepozná).
Formálne sa historicky (pozri napr. vyhláška č. 105/1980 Zb.) a dodnes na viacerých školách zápočet klasifikuje ako jedna z foriem kontroly štúdia (popri priebežnej kontrole štúdia, skúške a štátnej skúške), ale napríklad na Ekonomickej univerzite sa zápočet neklasifikuje ako jedna z foriem kontroly štúdia.
Elektronická riadiaca jednotka

Elektronická riadiaca jednotka (angl. electronic control unit – skr. ECU) alebo elektronický riadiaci modul (angl. electronic control module – skr. ECM) môže byť: 
Elektronická riadiaca jednotka (angl. electronic control unit – skr. ECU) môže znamenať aj všetky riadiace elektronické moduly v automobile okrem riadiacej jednotky motora, pozri pod elektronická riadiaca jednotka (všetky časti automobilu)
Moderné vozidlá majú viaceré elektronické riadiace jednotky, tie môžu zahŕňať niektoré alebo dokonca aj všetky z nasledujúcich modulov:
Tieto riadiace jednotky sa spolu niekedy spoločne označujú ako počítač automobilu, hoci technicky sú všetky samostatné počítače, nie jeden. Na vzájomnú komunikáciu riadiacich jednotiek slúži sieťové rozhranie. Obvykle sa využívajú sériové zbernice CAN, LIN alebo FlexRay.
Ján Fridrich Petzval

Ján Fridrich Petzval alebo Ján Fridrich Pecval (iné mená: "Peczival", "Pecivál"; * 4. júl 1775, Loděnice, Česko† 3. november 1852, Levoča) bol vynálezca a učiteľ.
Ján Fridrich Petzval sa narodil 4. júla 1775 v obci Loděnice na Morave. V rokoch 17991815 pôsobil ako učiteľ a regenschori v Spišskej Belej. Dňa 16. februára 1801 sa oženil v Spišskej Belej so Zuzanou, rod. Kreutzmannovou. V rokoch 18151819 pôsobil v Kežmarku (Spišskú Belú musel opustiť, pretože sa pobil v kostole a ten museli potom znovu vysvätiť) a 18191852 ako regenschori a mestský geometer v Levoči.
Petzval navrhol dva vynálezy (oba v roku 1824): zdokonalenie strunových hodín a návrh písacieho stroja („polygraph“), ktorý sa zachoval aj s nákresmi.
Záznamy z Moravy ho uvádzajú pod menom Pecival a priamo o ňom píšu ako o „Bohemus“.
Všetci jeho traja synovia sa narodili 6. januára a tak ich v domácnosti volali traja králi.
Glenn Closová

Glenn Closová (; * 19. marec 1947, Greenwich, Connecticut, USA) je americká herečka a producentka. Bola nominovaná osemkrát na cenu akadémie, vyhrala trikrát cenu Emmy a trikrát cenu Zlatý glóbus. Tiež je držiteľkou ceny Tony. Známa je z filmov ako "Osudová príťažlivosť" (1987), "Nebezpečné známosti" (1988), Hamlet (1990) a iné. 
Detstvo a mladosť.
Narodila sa do rodiny Bettine a Williamovi Closovým. Obaja jej rodičia boli z prominentných rodín a má ešte troch súrodencov. Jej rodina pomáhala v 17. storočí postaviť jej rodné mesto Greenwich. 
Kariéra.
Jej prvá herecká skúsenosť prišla počas štúdia na renomovanej "Rosemary Hall School", kde založila súbor "Fingernails", v repertoári ktorého bola aj známa hra "Rómeo a Júlia" - netypické bolo, že si v tomto predstavení zahrala Rómea. Vtedy dala prvý raz najavo, že sa nebojí hrať rôzne úlohy všetkého druhu. Študovala dramatické umenie na College of William and Mary. Prebojovala sa do New Yorku, v ňom sa stala členkou súboru Phoenix Theatre Company a v polovici 70. rokov vďaka nemu debutovala na Broadway. Za svoje divadelné a muzikálové účinkovania obdržala dva krát cenu Tony a raz Obi. Ďalšieho Tonyho získala v roku 1994. Napriek úspechu vo filme totiž divadlu zostala verná.
Jej prvú nomináciu na Oscara jej zaručil film "Svet podľa Garpa" (1982), ten nakrútil George Roy Hill, kde Glenn si zahrala matku Robina Williamsa. Celosvetovo ju preslávila psychodráma "Osudová príťažlivosť", kde sa predstavila ako Alex Forrestová, ktorá je bezhlavo zaľúbená do ženatého muža, ktorého stvárnil Michael Douglas. Tento film jej zaručil ďalšiu nomináciu na cenu Akadémie. Postavu markízy de Merteuil stvárnila v dráme "Nebezpečné známosti" v roku 1988 (verzia s názvom "Veľmi nebezpečné známosti" z roku 1999 prenáša dej do súčasnosti medzi amerických stredoškolákov, postavu Merteuil tu hrá Sarah Michelle Gellar). V roku 1990 si zahrala v dráme "Hamlet" spolu s Melom Gibsonom a Helenou Bohnam Carter. 
Je obsadzovaná do filmov od známych režisérov, napr. objavila sa vo filme Tima Burtona M"ars útočí!" (1996) alebo ako Cruella de Vill z dvoch častí "101 dalmatíncov" a "102 dalmatíncov". 
Po boku herečiek Kate Hudson a Naomi Watts sa objavila v komédii "Rozvod po francúzsky" (2003) a o rok spolu s Nicole Kidman v komediálnom trileri "Stepfordské paničky". 
V roku 2011 sa objavila v mužskej postave Alberta Nobbsa v rovnomennom filme, za ktorú tiež získala nomináciu na cenu Akadémie. V roku 2014 sa objavila vo filme "Strážcovia Galaxie" či v roku 2016 vo fantasy "Warcraft : Prvý stret".
Venuje sa aj dabingu. Svoj hlas prepožičala postavám v animovaných rozprávkach, ako sú "Tarzan" (1999), "Tarzan 2" (2005) alebo "Karcoolka - skutočný príbeh o červenej čiapočke" (2005).
Súkromný život.
Má jednu dcéru – Annie Maude Starke a bola trikrát vydatá. Finančne podporovala prezidentskú kampaň demokratických kandidátov, napr. Hillary Clinton alebo Baracka Obamu. V Hollywoode patrí medzi rešpektované a všestranné herečky.
Traky (hudobná skupina)

Traky je hudobná skupina, ktorá vznikla v roku 2009 v obci Čaňa (Košice-okolie). 1. apríla 2009 bola aj prvá skúška. Na hudbe sa podieľajú prevažne všetci z kapely, texty piesní väčšinou píše Milan Hricišin, no k niektorým skladbám už napísal text aj Erik Miľo. Koncerty majú po celom Slovensku a vystupovali aj v Maďarsku či v Česku. Označovaní sú ako úsmevno-zábavná alebo humorno-zábavná skupina či kapela
Medzi ich najznámejšie skladby patria skladby ako "Ja od mala... (Šicke sme tu kamaráci)", "Fyzola", "Slovania"' (spolupráca s poľskou kapelou TerazMy) či skladba "Taký život sa mi páči", na ktorej spolupracovali aj rómsky muzikanti Sendreiovci. 
Aktuálnou novinkou je skladba ŽIVOT, na ktorej kapela spolupracovala s viacerými známymi hudobníkmi ako napr. Mário ,Gapa, Garbera (IMT Smile), Pavol Balčák (Heľenine oči) či všestranný bassgitarista Braňo Valanský, ktorý pôsobil vo viacerých popredných hudobných formáciách známych nielen na Slovensku.
Kapela.
Kapelu tvoria:
Tulsi Gabbardová

Tulsi Gabbardová (* 12. apríl, 1981, Americká Samoa) je americká nezávislá politička. V rokoch 2013 – 2021 bola členkou americkej Snemovne reprezentantov, kde zastupovala 2. havajský dištrikt. V roku 2012, keď bola zvolená, sa stala prvou hinduistkou a Samojčankou v americkom Kongrese. V tomto čase bola členkou Demokratickej strany. Je veteránkou z tretej irackej vojny.
Názory.
Gabbardová podporuje právo na potrat, vystupuje proti transpacifickému partnerstvu, volá po znovuzavedení Glass-Steagallovho zákona, od roku 2012 je za homosexuálne manželstvo. V zahraničnej politike vystupuje proti vojnám s cieľom zmeny režimu ako boli vojny v Iraku, Líbyi a Sýrii, zároveň je proti odstráneniu Bašára al-Asada, argumentujúc, že americká snaha o mocenský prevrat v Sýrii je zdrojom sýrskej utečeneckej krízy.
Čajka žltonohá

Čajka žltonohá (lat. "Larus michahellis") je veľký druh čajky z čeľade čajkovité. Hniezdi v južnej a strednej Európe, najmä pri Stredozemnom mori. Ešte koncom 90-tych rokov 20. storočia bola považovaná za poddruh čajky bielohlavej. Podľa Medzinárodnej únie na ochranu prírody a prírodných zdrojov čajka žltonohá patrí medzi najmenej ohrozené druhy, trend celkovej populácie aj európskej je stúpajúci.
Výskyt a stav na Slovensku.
Odhadovaný počet hniezdiacich párov je 0 - 15, zimujúcich jedincov 30 - 200. Je to novohniezdiaci druh, populačný a areálový trend nie je hodnotiteľný. Ekosozologický status v roku 1995 "I" - nezaradený. V roku 1998 "NE" - nehodnotený druh podľa uvedených kritérií z viacerých dôvodov. V roku 2001 žiadny. V roku 2014 "LC* D1" - menej dotknutý. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Ochrana.
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Pod Jedľovinou

Pod Jedľovinou je rekreačná oblasť, ktorá sa nachádza východne od obce Varín pod vrchom Jedľovina (1 035 m n.m.). 
Ski Varín.
Nachádza sa tu vlek, ktorý patrí pod obec Varín, ktoré spravujú varínski nadšenci lyžovania. V lyžiarskom stredisku premávajú dva vleky a pre lyžiarov sú k dispozícii dve zjazdovky, ktoré sú vhodné najmä pre začínajúcich lyžiarov a mierne pokročilých. Pre deti je tu aj detský vlek. Stredisko je v prevádzke len počas víkendov.
Turistické trasy.
Pod Jedľovinou je križovatka zelenej a žltej turistickej trasy:
Jedľovina

Jedľovina môže byť:
Gloria Swansonová

Gloria May Josephine Swansonová (angl.: "Gloria Swanson"; * 27. marec 1899, Chicago, Illinois, USA† 4. apríl 1983, New York, New York) bola americká filmová herečka, hviezda nemého filmu. Režisér Cecil B. DeMille z nej vytvoril prototyp modernej zvodnej ženy. Ako jedna z mála hviezd nemej éry dokázala uspieť aj vo zvukovej, najmä vo filme Billyho Wildera "Sunset Boulevard" (1950).
Život.
Jej otec bol vojak švédskeho pôvodu, jej matka, rodená Klanowski, mala korene nemecko-francúzsko-poľské.
S filmom začala v malom chicagskom štúdiu "Essanay Studios". Prvýkrát stála pred kamerou v štrnástich rokov (1914). V jej druhom filme, stále ešte v Chicagu, ju režijne viedol Charlie Chaplin. V roku 1916 odišla do Kalifornie, kde práve vznikalo centrum amerického filmového priemyslu.
V Hollywoode pracovala najprv pre štúdio Sennett-Keystone, ale čoskoro prešla k expandujúcemu Paramountu. Tu natočila svoje najslávnejšie nemé filmy ako "Male and Female" alebo "The Affairs of Anatol". V roku 1925 prešla k United Artists. Tu natočila "Sadie Thompson" (1928) a "The Trespasser" (1929), za výkon v oboch filmoch bola nominovaná na Oscara. Posledný film pre United Artists natočila v roku 1933 ("Perfect Understanding"). Potom bola zatlačená do pozadia novými hviezdami zvukovej éry. Odišla teda z Hollywoodu do New Yorku, začala sa tu venovať divadlu a tiež začala písať stĺpiky do novín. Na konci 40. rokov si na ňu spomenul režisér Billy Wilder a ponúkol jej úlohu Normy Desmondovej vo filme "Sunset Boulevard". Film mal úspech a Swansonová vo svojich päťdesiatich rokoch prežila fenomenálny comeback. Natočila potom ešte tri celovečerné filmy, aby v 50. rokoch prešla bez obáv do televízie, ktorá vtedy začala získavať masovú popularitu, ale pre mnoho divadelných a filmových hviezd mala dlho stigmu poklesnutej zábavy. Získala tiež pravidelnú reláciu v rozhlase. Priniesla v nej o. i. reportáž zo svadby monackého kniežaťa Rainiera s herečkou Grace Kellyovou. Veľa priestoru vo svojom rozhlasovom cykle venovala móde a vydobyla si pozíciu tej, ktorá „určuje trendy“. Jej ďalšou veľkou témou bola zdravá výživa. V neskoršom veku sa začala venovať maľovaniu a sochárstvu.
Jedným z mnohých jej partnerov bol herec Erich von Stroheim. Naposledy sa vydala v 77 rokoch.
Louka u Staré Huti

Louka u Staré Huti je prírodná pamiatka ev. č. 2166, ktorá sa nachádza neďaleko obce Nemanice v okrese Domažlice.
Ochrana.
Predmetom ochrany lokality sú mokraďové rašelinové lúky a lúčne pramenisko s výskytom vzácnych a osobitne chránených druhov rastlín. Lúky boli v uplynulých 50 rokoch pravidelne ručne kosené, takže sa na mieste zachovalo množstvo lúčnych spoločenstiev neovplyvnených intenzívnym poľnohospodárstvom. Ide napríklad o vstavačovec májový, valeriánu dvojdomú, vemenník zelenkastý, nátržnicu močiarnu, záružlie močiarne alebo prasličku riečnu.
Prievozská ulica (Bratislava)

Prievozská ulica v Bratislave sa nachádza v mestskej časti Bratislava – mestská časť Ružinov a nazvaná bola podľa miestnej štvrte Prievoz, ktorú oddeľuje od miestnej časti Trávniky.
Vyzliecť si človeka

Vyzliecť si človeka je prvý štúdiový album slovenskej speváčky a skladateľky Simony Martausovej, ktorý bol vydaný v 2012 vydavateľstvom Studio LUX . Skladby boli nahraté v studiu LUX, pieseň „Nádherný svätý“ v štúdiu MB records. S piesňou Nádherný svätý (na albume bonus1) vyhrala Gospel talent v roku 2009.
Trávníček

Trávníček môže byť:
Anne-Marie Pelletierová

Anne-Marie Pelletierová (* 13. jún 1946, Paríž) je francúzska univerzitná profesorka. Venuje sa otázkam lingvistiky a literárnej komparatistiky, zaoberá sa tiež exegézou Starého zákona a biblickou hermeneutikou.
Životopis.
Anne-Marie Pelletierová vyštudovala modernú literatúru (1972), katolícku teológiu (1984) na "Institut Catholique de Paris" a religionistiku (1986) na "Université Paris VIII Vincennes-Saint Denis".
Do roku 1998 bola profesorkou lingvistiky, poetiky a literárnej komparatistiky na "Université Paris X Ouest Nanterre La Défense" a "Université de Marne-La-Vallée".
Od roku 1987 vyučovala biblickú hermeneutiku na "École cathédrale de Paris" (dnešné "Collège des Bernardins").
Od roku 1993 prednáša biblickú hermenutiku na "Faculté Notre Dame" ("Séminaire de Paris").
V rokoch 1993 až 1996 prednášala teológiu manželstva na "Institut Catholique de Paris".
V rokoch 2001 až 2013 pôsobila tiež v "Európskom inštitúte náboženských vied" (súčasť "École pratique des hautes études").
Jej azda najvýznamnejším dielom je "Lectures du cantique des Cantiques. De l'énigme du sens aux figures du lecteur" [Čítania z "Piesne piesní". Od tajomstva citu k osobnosti čitateľa.], prvýkrát publikované v roku 1986.
Anne-Marie Pelletierová sa venuje aj problematike postavenia ženy v cirkvi a kresťanstve vôbec, je autorkou spisov "Le christianisme et les femmes" [Kresťanstvo a ženy] (2001) či "Le signe de la femme" [Znamenie ženy] (2005).
Aktívne sa angažuje v židovsko-kresťanskom dialógu. Bola viceprezidentkou "Service international de documentation judéo-chrétienne" (SIDIC, dnešné "Centre d’Initiatives pour les Relations et le Dialogue entre Juifs et Chrétiens"). Spolupracovala tiež s "Institut Universitaire Elie Wiesel".
Je členkou Francúzskej katolíckej biblickej asociácie ("Association catholique française pour l'étude de la Bible", ACFEB) a "Institut Jean-Marie Lustiger".
V roku 2014 sa stala laureátkou "Ratzingerovej ceny", ktorú udeľuje rovnomenná vatikánska nadácia. Spolu s ňou bol ocenený aj poľský teológ Waldemar Chrostowski.
Je autorkou meditácií k tradičnej pobožnosti Krížovej cesty, ktorá sa konala na Veľký piatok, 14. apríla 2017, v rímskom Koloseu.
Anne-Marie Pelletierová je vydatá a je matkou troch detí.
Jakub Klimo

Jakub Klimo (* 9. august 1979, Ostrava) je slovenský fotograf.
Zo života.
Jeho otec Martin Klimo je fotograf. Na Škole úžitkového výtvarníctva v Bratislave vyštudoval odbor fotografia. Tento odbor neskôr študoval na Vysokej škole výtvarných umení v Bratislave. Jeho manželkou je modelka Denisa Dvončová. V roku 2010 sa im narodil syn Mates. Vtom istom roku sa narodila aj dcéra jeho sestre, vizážistke Zuzane Klimovej. Jeho brat Matej Klimo je hudobník.
Maťo Lišhák

Martin „Maťo“ Lišhák (* 3. apríl 1964) je slovenský hudobník, spevák, hudobný skladateľ, textár a hudobný producent, jeden zo zakladateľov TV Lux a líder skupiny Luxband.
Zo života.
Pre hudobnú reláciu "Poltón" spolu s Ľuboslavom Polákom vytváral interpretom videoklipy.
Salka (prírodná pamiatka)

Salka je prírodná pamiatka ev. č. 1322 neďaleko obce Pasečnice v okrese Domažlice. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú stopy po ťažbe kyzových bridlíc, ktoré sú významnou dokumentačnou lokalitou domažlického kryštalinika. Prírodná pamiatka sa nachádza v západnom svahu rovnomenného 600 metrov vysokého vrchu, geomorfologicky spadajúceho do celku Všerubská vrchovina, podcelku Českokubická vrchovina, okrsku Babylonská vrchovina, podokrsku Pasečnická vrchovina a jej geomorfologické časti Starohuťský hřbet.
TV Raj

TV Raj je slovenská spravodajská regionálna televízia, vysielajúca zo Žiliny. Prevádzkovateľom je spoločnosť Raj Production a obsah vysielania tvorí publicistika, spravodajstvo, dokumentárne a zábavné programy. 
Vysielače.
Skúšobné vysielanie bolo spustené 16. marca 2017 prostredníctvom siete DVB-T vysielačov spoločnosti Avis. V apríli 2017 boli v prevádzke vysielače, pokrývajúce veľkú časť severozápadného Slovenska. Signál televízie je šírený prostredníctvom služby Magio od Telekomu a v rade miest je tiež v ponuke káblových rozvodov TV operátorov.
Moodle

Moodle () je softvérový balík pre tvorbu výučbových systémov a elektronických kurzov na internete. Systém Moodle je poskytovaný zadarmo ako open source softvér (softvér s otvoreným kódom) pod verejnou licenciou GNU. Autorom projektu Moodle je Martin Dougiamas. Prvá verzia tohto systému bola zverejnená 20. augusta 2002. Odvtedy sa tento systém sústavne vyvíja a vylepšuje o nové prvky a nástroje. Cieľom Moodle je poskytovať učiteľom, správcom a študentom bezpečný a integrovaný systém vytvárajúci personalizované vzdelávacie prostredie.
Charakteristika Moodl:
Výučba v rámci Moodle prebieha v kurzoch, ktoré vytvárajú učitelia. Učitelia ako tvorcovia kurzov v prostredí Moodle majú k dispozícií niekoľko tzv. modulov, z ktorých učitelia skladajú svoje kurzy. V štandardne dodávaných moduloch môžu učitelia v rámci vytvorených online kurzov:
Študenti prihlásení do kurzov majú okrem možnosti prezerania a sťahovania študijných materiálov aj možnosť využívať rôzne nástroje a funkcie pre správu štúdia ako napríklad:
Moodle je najrozšírenejšou vzdelávacou platformou na svete. Na Slovensku tento systém pri výučbe využíva viacero vysokých škôl ako napríklad Podnikovohospodárska fakulta Ekonomickej univerzity v Bratislave so sídlom v Košiciach, Univerzita Komenského v Bratislave, Slovenská technická univerzita, Žilinská univerzita alebo Prešovská univerzita.
Veský mlýn

Veský mlýn je prírodná pamiatka ev. č. 2167 neďaleko obce Bělá nad Radbuzou v okrese Domažlice. Oblasť spravuje AOPK ČR Správa CHKO Český les.
Ochrana.
Predmetom ochrany sú spoločenstvá prechodových rašelinísk a krátkostebelných lúk s výskytom vzácnych a osobitne chránených druhov rastlín.
Aspergillus flavus

Aspergillus flavus je huba patriaca do rodu "Aspergillus". Je to pleseň bežne rozšírená v životnom prostredí a spôsobuje problémy pri skladovaní obilia. Môže byť ľudským patogénom spôsobujúcim aspergilózu pľúc a niekedy aj rohovky, vonkajšieho ucha alebo nosnej klenby. Mnoho kmeňov produkuje významné množstvo aflatoxínu, karcinogénne a akútne toxické zlúčeniny. Spory huby "Aspergillus flavus" sú alergénne. Huba niekedy spôsobuje straty v liahňach priadky morušovej.
Ochorenie človeka.
"Aspergillus flavus" je druhým najčastejším pôvodcom aspergilózy (najčastejším je "Aspergillus fumigatus"). Huba "A. flavus" môže napádať pľúcne alebo mozgové tepny a spôsobovať infarkt. Predispozíciou k aspergilóze je neutropénia.
A. flavus tiež produkuje toxín (aflatoxín), ktorý je jedným z etiologických činiteľov hepatocelulárneho karcinómu.
Vzhľad na kultúrach.
"A. flavus" rastie na kultúrach ako žltozelená pleseň. Podobne ako iné plesne rodu "Aspergillus" tvorí špecifický konídiofor zložený z dlhej stonky nesúcej nafúknuté vrecko. Konídiogenné bunky vo vrecku produkujú konídie. Mnoho kmeňov "A. flavus" vykazuje pod UV žiarením zelenkavú fluorescenciu, ktorá koreluje s úrovňou produkcie aflatoxínu.
Škody spôsobované plesňou.
"A. flavus" sa vyskytuje najmä na kukurici a arašidoch, podobne aj na premočených kobercoch, a je jedným z niekoľkých druhov plesní známych produkciou aflatoxínu, ktorý môže spôsobiť akútnu hepatitídu, imunosupresiu a karcinóm pečeňových buniek. Absencia kontroly tejto plesne v niektorých štátoch, ktoré majú tiež vysokú prevalenciu vírusovej hepatitídy, výrazne zvyšuje nebezpečenstvo hepatocelulárneho karcinómu.
Zoznam miest v Litve

Toto je zoznam miest v Litve.
Hanková (rozlišovacia stránka)

Hanková môže byť:
Mlýneček

Mlýneček je prírodná pamiatka ev. č. 1320, v lokalite Mrákov v okrese Domažlice. Správa Agentúra ochrany prírody a krajiny ČR.
Ochrana.
Predmetom ochrany je syenitový skalný odkryv.
Metropolis (hudobná skupina)

Metropolis je slovenská rocková skupina, ktorá vznikla v rokoch 2002 – 2003 v meste Sereď. Založili ju gitaristi Jimi Cimbala a Noro Pavlis. V tom čase Jimi Cimbala oslovil členov sprievodnej skupiny speváčky Dagmar Rostandt a tak vznikla skupina, ktorú v súčasnosti tvoria Rado Cimbala (spev), Jimi Cimbala (elektrická gitara), Peter Kocian (basová gitara) a Michal Chrenko (bicie). Názov skupiny vznikol podľa názvu rovnomenného čiernobieleho filmu z roku 1927.
Počas svojej existenicie vydala skupina tri štúdiové albumy a takisto niekoľko videoklipov. Okrem iného, je skupina držiteľom ceny Aurel v kategórii Hard'n' Heavy album. Medzi ich najznámejšie skladby patria „Ruka do ohňa“ (2007) alebo „Človek mieni“ (2016).
Stredná zdravotnícka škola Strečnianska 20

Stredná zdravotnícka škola Strečnianska 20 je stredná škola na Strečnianskej ulici, Bratislava - mestská časť Petržalka., niektoré webstránky uvádzajú staršiu adresu Strečnianska 18.
Dôležité udalosti:
Zoran Stevanović

Zoran Stevanović () môže byť:
Chata Homôlka

Chata Homôlka je turistická horská chata na severnom svahu Homôľky, tretieho najvyššieho vrchu Strážovských vrchov.
Návštevníci môžu využiť 3 lyžiarske vleky Tatrapoma dĺžky 300, 500 a 550 metrov..
Lyžiarska sezóna trvá obvykle od decembra do marca.
Podstráne

Podstráne sú osada v okrese Martin, miestna časť mesta Martin. Ležia na ulici Hrdinov SNP, smerom na Martinské hole.
Osadou preteká Pivovarský potok, ktorý sa po osadu Podstráne označuje ako Mlynský potok.
Solsbury Hill

„Solsbury Hill“ je skladba anglického hudobníka Petra Gabriela, ktorej text za zaoberá duchovným zážitkom autora na rovnomennom kopci v grófstve Somerset v Anglicku. Gabriel napísal túto skladbu po svojom odchode z progresívnej rockovej skupiny Genesis, v ktorej bol spevákom od jej vzniku. Skladba „Solsbury Hill“ je debutový singel Petra Gabriela. V roku 1977 dosiahol singel 68. miesto v americkom rebríčku Billboard Hot 100 a dostal sa do prvej dvadsiatky v Spojenom kráľovstve. Skladba je často používaná v traileroch romantických komédií.
Väčšina skladby je zložená v ojedinelom takte 7/4, okrem refrénov, ktoré sú hrané v takte 4/4.
Cena Grammy za najlepší rockový výkon

Cena Grammy za najlepší rockový výkon (angl. Grammy Award for Best Rock Performance) je ocenenie udeľované organizáciou The Recording Academy v USA na Grammy Awards od roku 2012. 
Táto kategória vznikla spojením troch predošlých kategórií: Najlepší spevácky sólový rockový výkon (Best Solo Rock Vocal Performance), Najlepší rockový výkon dua alebo skupiny s vokálom (Best Rock Performance by a Duo or Group with Vocal) a Najlepší inštrumentálny rockový výkon (Best Rock Instrumental Performance).
Marshall Warren Nirenberg

Marshall Warren Nirenberg (* 10. apríl 1927, Brooklyn, New York, New York, USA – † 15. január 2010, New York) bol americký biochemik a genetik.
V roku 1968 získal Nobelovu cenu za fyziológiu alebo medicínu. Spolu s ním ju získali Har Gobind Khorana a Robert W. Holley za vysvetlenie toho, ako sekvencia nukleotidov v nukleových kyselinách riadi syntézu proteínov v bunkách.
Jeho vedecké pôsobenie je spojené s výskumným ústavom "National Heart Institute" (dnes "National Heart, Lung, and Blood Institute") v Bethesde, kde bol dlhoročným vedúcim laboratória.
Cena Grammy za najlepší metalový výkon

Cena Grammy za najlepší metalový výkon (angl. Grammy Award for Best Metal Performance) je ocenenie udeľované organizáciou  National Academy of Recording Arts and Sciences v USA na Grammy Awards od roku 1989.
Táto kategória bola pôvodne udeľovaná ako Najlepší spevácky alebo inštrumentálny hardrockový/metalový výkon (Best Hard Rock/Metal Performance Vocal or Instrumental), čo bola kombinácia z dvoch najpopulárnejších hudobných žánrov 80. rokov.
Werner Arber

Werner Arber (* 3. jún 1929, Gränichen, Švajčiarsko) je švajčiarsky mikrobiológ a genetik.
V roku 1978 získal spolu s Danielom Nathansom a Hamiltonom O. Smithom Nobelovu cenu za fyziológiu alebo medicínu za objav restrikčných enzýmov. V roku 1981 sa stal členom Pápežskej akadémie vied a spoluzaložil World Cultural Council. V roku 1984 sa stal členom Národnej akadémie vied Spojených štátov. V roku 2011 sa stal ako prvý protestant predsedom Pápežskej akadémie vied.
Maciej Słomczyński

Maciej Słomczyński (* 10. apríl 1920, Varšava, Poľsko† 27. marec 1998, Krakov) bol poľský prozaik, dramatik, prekladateľ a scenárista. Pod pseudonymami "Joe Alex" a "Kazimierz Kwaśniewski" písal populárne detektívne romány.
Životopis.
Narodil sa ako syn amerického vojenského pilota, filmového režiséra a producenta Meriana C. Coopera. Jeho matka Marjorie Crosbyová sa neskôr vydala za Alexandra Słomczyńského, ktorého priezvisko prevzal.
Na gymnáziu maturoval v roku 1939. Za druhej svetovej vojny bol od roku 1941 členom poľského odboja, roku 1943 vstúpil do Zemskej armády ("Armia Krajowa"). V roku 1944 bol zatknutý a väznený vo väznici Pawiak vo Varšave odkiaľ sa mu podarilo utiecť. Do roku 1947 slúžil v americkej armáde a potom sa vrátil do Poľska, kde bol spočiatku sledovaný ako potenciálny britský špión. Od roku 1954 žil v Krakove.
Debutoval v roku 1946 veršami v lodžskom časopise "Tydzień". Hojne prekladal z angličtiny (Chaucer, Shakespeare, Milton, Joyce, Swift, Carroll, Faulkner a ďalšie). Je autorom mnohých divadelných hier a próz pre dospelých i mládež. Ako Kazimierz Kwaśniewski vydal päť detektívok. Roku 1959 vyšiel pod pseudonymom Joe Alex prvý z osemdielnej série detektívnych románov s rovnomenným hlavným hrdinom, ktoré boli preložené do trinástich jazykov.
Za zásluhy o rozvoj poľskej kultúry dostal v roku 1997 Rad Polonia Restituta.
Tour of Beijing 2014

Tour of Beijing 2014 bol 4. a zároveň posledný ročník tejto cyklistickej súťaže. Začal sa v meste Chong Li. V tomto ročníku sa nachádzali 3 rovinaté, 1 kopcovitá a 1 horská etapa. Cyklisti napokon preteky dokončili na olympijskom štadióne v Pekingu.
Zúčastnené tímy.
Vzhľadom na to, že Astana bola suspendovaná sa súťaže zúčastnilo 17 zvyšných UCI World Tour tímov. Do súťaže nebolo pozvané žiadne mužstvo z divokej karty. Oproti minulému ročníku tak na štart nastúpilo o 3 mužstvá menej.
Era

Era (štylizované ako +eRa+, akronym z "Eminential Rhythm of the Ancestors") je new age hudobný projekt francúzskeho skladateľa Erica Léviho. Projekt používa texty (od Guya Protheroea) v jazyku, ktorý je podobný gréčtine či latinčine. Väčšina textov skladieb je v pseudolatinčine a niektoré sú v latinčine. Po hudobnej stránke projekt spája Gregoriánsky chorál s modernými prvkami žánrov ako rock, pop či electronica. Najúspešnejším albumom bol ich debutový album "Era", ktorému tiež pomohol úspech debutového singla „Ameno“. Celkovo sa predalo 6 miliónov kópií tohto albumu a stal sa najexportovanejším francúzskym albumom.
Celkovo projekt počas svojej existencie predal 12 miliónov albumov.
Infokanál Temex

Infokanál Temex alebo Tatra Temex Cable TV bola lokálna slovenská televízia v meste Prešov ktorá vysielala od septembra 1996 do mája 2007. Vysielala denne v dvojhodinovom bloku relácii ktoré boli neskôr reprízované počas celého dňa. Celkový týždenný vysielací čas bol 55 hodín. Obsahom boli prevažne relácie zamerané na udalosti a aktivity v meste Prešov a jeho blízkom okolí.
Televízia v máji 2007 zmenila majiteľa a aj názov a vysielala pod názvom TV Prešov. V súčasnosti ju nahrádza lokálna televízia TV7.
Bazilika Superga

Bazilika Superga () je barokový kostol postavený podľa návrhu Filippa Juvarra na kopci Superga na okraji Turína.
Dejiny.
Bazilika bola postavená v rokoch 1717 až 1731 na objednávku Viktora Amadea II. podľa návrhu Filippa Juvarra na vrchole kopca Superga. Splnil tak svoj sľub, ktorý urobil po bitke pri Turíne v ktorej v priebehu vojen o španielske dedičstvo porazil francúzsku armádu. Predpokladá sa, že Viktor Amadeus požadoval vybudovať baziliku na tomto mieste aj preto, aby mala výhľad ako z už existujúceho zámku v Rivoli. Neskôr sa dobudoval trojuholník troch savojských rezidencií vybudovaním zámku Stupinigi. V kostole sa nachádzajú hrobky a pamätníky mnohých savojských princov a kráľov, napr. pamätník Karla Emanuela III. od Ignazia a Filippa Collinovych, alebo hrobka Karola Alberta Sardínskeho v krypte pod kostolom.
Juvarrova architektúra sa radí k neskorému baroku - klasicizmu. Dóm bol dokončený v roku 1726 a obsahuje prvky Michelangelovho dómu rímskej baziliky sv. Petra. Priečelie chrámu sa odlišuje ako citácia Pantheonu.
Dejiny kostola možno sledovať až do 2. septembra 1706, kedy vojvoda Viktor Amadeus a knieža Eugen Savojský vystúpili na Superga, aby z výšky videli Turín obkľúčený francúzskymi a španielskymi silami. Viktor Amadeus tam na kolenách sľúbil, že v prípade víťazstva postaví na tomto mieste miesto na oslavu Panny Márie. Bitka prebiehala až do 7. septembra, kedy piemontske jednotky dosiahli víťazstvo.
V roku 1949 do zadnej steny kopca Superga narazilo lietadlo v ktorom zahynuli futbalisti tímu FC Turín.
Karbunkulový hrebeň

Karbunkulový hrebeň () je hrebeň nad Belasou dolinou a nad Dolinou Zeleného plesa. Hrebeň vedie od vysokej Jastrabej veže cez menšie vyvýšeniny až po vysokú Belasú vežu (alebo až po vysokú Zmrzlú vežu).
Hrebeň sa končí na Kolovom štíte.
Vrcholy Karbukulového hrebeňa.
Hlavné vrcholy Karbunkulového hrebeňa tvorí Jastrabia veža, Belasá veža a Zmrzlá veža.
Medzi výškou Jastrabej a Zmrzlej veže je rozdiel 175 metrov.
Zmrzlá veža.
Krátko pod Kolovým štítom sa nachádza Zmrzlá veža, ktorá je vysoká 2312 metrov nad morom. Dobre ju vidno z okolitých vrchov, napríklad z Kežmarského štítu alebo z Medených lávok.
Jastrabia veža.
Najľahší výstup vedie cez Jastrabie sedlo až hore. Prvovýstupca bol M. Sieczka, ktorý na Jastrabiu vežu vystúpil okolo roku 1880. Na Jastrabej veži sa nachádza veľa neľahkých ciest. Napríklad cesta Koróna s horolezeckou obtiažnosťou 11.
Belasá veža.
Najpraktickejší výstup vedie cez Kolové sedlo až na Belasú vežu. Prvovýstupcovia boli J. Fischer, Z. Jaworski, S. Krigowski a K. Bachleda ktorí na Belasú vežu vystúpili okolo roku 1900.
Názov.
Je odvodený od Jastrabej veže, ktorú dávni hľadači pokladov a zlatokopi nazývali Karbunkulovou vežou. Boli presvedčení, že na jej, vtedy nedostupnom, vrchole sa skrýva drahokam – karbunkul mimoriadnej ceny. Karbunkul i jastrab sú najfrekventovanejšie v názvoch jednotlivých objektov hrebeňa.
Iné.
Počas výstupu na samotnú Belasú vežu je krásny výhľad na okolité štíty a veže ako napríklad na Kozí hrebeň, Jahňací štít, Kolový štít, Kežmarský aj Lomnický štít a Belianske Tatry.
Pokiaľ vystúpime aj na Kolový štít, budeme mať dohľad aj na ďalšie vrcholy. Napríklad na Ľadový štít alebo na Baranie rohy. Samotná Jastrabia veža je dostupná horolezcom v horolezeckej obtiažnosti 3 podľa UIAA. Celý karbunkulový hrebeň nie je dostupný po značenom chodníku.
Na Zelené pleso sa najľahšou cestou dostaneme približne za 2 hodiny a 40 minút z Kežmarských Žľabov po žltej značke. Zo Zeleného plesa sa dá dostať aj na známy, turisticky obľúbený Jahňací štít. Z Jahňacieho štítu môžeme vidieť Kopské sedlo, ktoré oddeľuje Vysoké a Belianske Tatry.
Michal Kovalčík

Michal „Mišo“ Kovalčík (* 30. november 1965, Česko-Slovensko) je slovenský gitarista, hudobný aranžér a skladateľ, ktorý spolupracoval na mnohých hudobných projektoch v populárnej hudbe.
Michal Kovalčík hral s viacerými známymi skupinami a spevákmi. Účinkoval v kapele Kamene Beaty Dubasovej. Bol zakladateľom heavy metalovej skupiny Kobra. Táto kapela nevydala štúdiový album. Vyšiel im jeden oficiálny singel a dva videoklipy, ktoré boli vysielané v STV, v relácii Triangel. So skupinou Metalinda účinkoval medzi rokmi 1987-1994 a nahral s nimi päť radových albumov. Po odchode z Metalindy založil skupinu Johnnie Walker. Neskôr spolu s Mariánom Greksom spolupracoval na projektoch Psycho (51) a Grexabat. V roku 1994 nahral s českým spevákom, Jankom Ledeckým album "Jenom Tak" a spolupracoval aj na nahrávaní ďalších troch jeho albumov.
Ako štúdiový hudobník Michal Kovalčík nahrával aj s kapelou Polemic, so skupinou Hex, formáciou B3, Paľom Drapákom, skupinou Arzén, ale aj s Robom Grigorovom. Okrem koncertovania a nahrávania albumov sa venuje aj komponovaniu a nahrávaniu hudby do divadelných predstavení ("Pikový kráľ", "Black &amp; White", "Peter Pan" a iné) ako aj zvučiek do reklám, spolupracoval na nahrávkach muzikálov a inscenácií ("Hamlet", "Galileo", "Hair", "Malá morská víla", "Cigáni idú do neba", "Čajočky", "Čarodejník z krajiny Oz", "Ramajana").
Michal Kovalčík hrá v akustickej formácii Silent Trio. Je aj členom projektu Hore Dole Komínom, trojice muzikantov ktorá svoju hudobnú produkciu popisuje ako „alternative dark wave etno grunge rock“. V súčasnosti pôsobí aj ako kapelník hudobnej skupiny, ktorá pod názvom Indigo na koncertoch sprevádza Petra Nagya.
Forge of Empires

Forge of Empires (skrátene FoE) je strategická online multiplayerová počítačová hra, ktorú vyvinula nemecká spoločnosť InnoGames.
Jej cieľom je prejsť všetky obdobia vývoja ľudskej civilizácie od doby kamennej cez dobu železnú, stredovek a moderné dejiny až do budúcnosti. Hráč postupne dobýva svetové kontinenty, skúma dobové technológie, buduje a vyvíja svoje mesto, vyrába suroviny a stavia veľkolepé budovy, založené na skutočne existujúcich alebo už zničených historických alebo ešte nepostavených stavbách. V hre je veľmi dôležitá vzájomná koordinácia a komunikácia medzi skupinami hráčov, ktoré sa nazývajú „cechy“.
Hra bola spustená v roku 2012 a v rovnakom roku bola spustená i slovenská verzia (30. máj 2012 o 12.00 hod). Už na konci roku registrovala celkom päť miliónov hráčov z celého sveta a bola tiež vďaka svojmu ojedinelému bojovému systému nominovaná na European Games Awards, ďalší rok zas na MMO Awards 2013.
LocAll

LocAll je slovenská regionálna televízia vysielajúca v Lučenci, Rimavskej Sobote, Fiľakove, Tornaľi, Detve, Hnušti, Hriňovej, Tisovci, Košiciach a okolí od roku 2001.
V súčasnosti vysiela prevažne online cez rôzne internetové portály no taktiež aj cez terestriál. Televízia vysiela nepretržite 24 hodín denne a prináša v 3 hodinových blokoch regionálne spravodajstvo ale aj šport, kultúru, živé prenosy a zaujímavosti z regiónov.
Robert Mitchum

Robert Mitchum (* 6. august 1917, Bridgeport, Connecticut, USA† 1. júl 1997, Santa Barbara, Kalifornia) bol americký herec a spevák.
Životopis.
Prežil veľmi búrlivú mladosť, pracoval v mnohých rôznych profesiách, prevažne v robotníckych povolaniach. Jedným z týchto povolaní bol profesionálny boxer. Pri boxe utrpel vážne zranenie, ktoré viedlo k tomu, že musel boxovanie zanechať úplne. Odniesol si z neho svoj značne charakteristický vzhľad, totiž mierne krivý nos a jazvu na tvári. K filmu sa dostal cez amatérske divadlo, kde sa zoznámil s ľuďmi, ktorí disponovali potrebnými stykmi v Hollywoode. Zo začiatku hral vo filmoch len drobné či epizódne úlohy v podradných westernoch, vojnových a dobrodružných filmoch v spoločnosti RKO.
Jeho prvá veľká a úspešná filmová rola prišla až v roku 1945 v snímke "The Story of G.I. Joe" za ktorú bol tiež prvýkrát a naposledy nominovaný na cenu Americkej filmovej akadémie Oscar. Napriek afére s prechovávaním drog jeho filmová kariéra naďalej stúpala. Predstavoval zvláštny neopozeraný typ drsného, ​​niekedy až zlého chlapíka s nedbalou rečou, ležérnym vystupovaním a aj zvláštnou chôdzou, ktorý sa hodil do dobovej atmosféry vtedy módneho filmového film noir štýlu. Aj napriek veľkej nepriazni filmovej kritiky a jeho nie príliš dobrej povesti u jeho hereckých kolegov sa jednalo o veľmi často obsadzovaného a režisérmi často vyhľadávaného herca s veľmi osobitým hereckým štýlom, ktorý sa dobre hodil pre role vojakov, westernových hrdinov, dobrodruhov, drsných detektívov a pod.
Ku koncu svojho života sa viac venoval práci v televízii. Svoju poslednú úlohu stvárnil vo filme "Mŕtvy muž".
Jeho filmografia je veľmi obsiahla, objavil sa najmenej v 130 rôznych filmových a televíznych dielach. Ide o jednu z mála amerických filmových hviezd, ktorá nikdy nezískala Zlatý glóbus alebo Oscara a ktorá aj napriek pomerne zjavnej nepriazni vtedajšej dobovej kritiky je v dnešnej dobe považovaná za hollywoodskeho klasika aj legendu svetovej kinematografie.
American Film Institute ho zaradil na 23. miesto medzi najväčšími mužskými filmovými hviezdami klasického amerického filmu.
Symfobia

Symfobia je slovenská kapela z Nitry hrajúca symfonický metal. Kapelu založil klávesák František Molnár v roku 2007 a členovia sa menili rovnako ako štýl, ktorý hrali. Nakoniec sa zostava ustálila v roku 2014 príchodom gitaristu Milana Sitára, basáka Petra Bugára, speváčky Eriky Strečkovej, bubeníka Vandyho Palva Prokopa, gitaristu Piťuku Vargu a nakoniec príchodom vokalistky Petry Hasarovej.
Začiatky a prvý album "Way of the Queen".
V januári 2015 vydala kapela svoj prvý debutový album "Way of the Queen". Album je dielom nápadov Františka Molnára pričom do spolupráce bolo pozvaných niekoľko skvelých hudobníkov ako napr. k orchestrálnym podkladom prispel Peter Vlčko a zbory naspievalo 8 vokalistiek atď. Texty ku piesňam napísal Rastislav Getta. Album nahralo štúdio HS (Marek Viršík – Horkýže Slíže), kde si mix a master vzal na starosť zvukár Sanchez (BijouTerrier). Album pozostáva z 9 songov v celkovej dĺžke približne 55 minút. Kapela krstila svoj debutový album v máji 2015 vo Frankie Rock klube v Nitre kde krstným otcom sa stal gitarista Henry Tóth a spevák kapely Paranoid Igor Belaj. Krst CD bol zároveň ich prvý oficiálny koncert. Druhým koncertom sa stal júnový koncert s fínskou kapelou Nightwish na banskobystrickom amfiteátri spoločne s kapelou Sabaton. Nasledovali ďalšie koncerty s kapelami ako Therion, turné s kapelou Tublatanka, turné s kapelou Citron a festivaly ako More Than Fest, Topfest, Rock pod Kameňom, Masters of Rock, Benátská noc, Radegast legendy a iné. Koncom roka 2016 nastúpil do kapely nový bubeník Viliam Putz a kapela začala pracovať na novom albume.
Hit That Perfect Beat

„Hit That Perfect Beat“ je singel britskej synthpopovej trojice Bronski Beat, z albumu "Truthdare Doubledare". Stal sa populárnym tanečným hitom, pričom dosiahol 3. miesto v UK Singles Chart a do prvej desiatky sa dostal vo viacerých európskych krajinách.
Vladimír Hančík

Vladimír Hančík (* 16. apríl 1944, Ružomberok) je bývalý úspešný volejbalový tréner, dlhoročný volejbalový funkcionár a volejbalový odborník. V roku 1976 sa s družstvom žien Slávie UK Bratislava stal víťazom Pohára víťazov pohárov.
Štúdiá a akademická činnosť.
Po absolvovaní základnej školy v Ružomberku a maturite (1963) na Strednej priemyselnej škole spojovej techniky v Banskej Bystrici sa Vladimír Hančík stal absolventom (1968) Fakulty telesnej výchovy a športu Univerzity Komenského v Bratislave (FTVŠ UK). Fakultu ukončil ako diplomovaný tréner volejbalu. Po štúdiách nastúpil ako odborný asistent na Katedru teórie a didaktiky hier FTVŠ UK. V roku 1978 získal doktorát z pedagogiky. V rokoch 1986 až 1994 pôsobil ako odborný asistent na Katedre hier FTVŠ UK.
Volejbalový tréner.
V roku 1971 nastúpil ako asistent trénera v ženskom seniorskom družstve TJ Slávia UK Bratislava. O rok neskôr sa stal prvým trénerom tohto družstva. Sláviu UK trénoval v rokoch 19711979, 19821984, 1990 a 1997. V rokoch 1979 až 1982 trénoval Vladimír Hančík v zahraničí. Viedol rakúske reprezentačného družstvo žien, junioriek Rakúska a bol aj trénerom Wustenrotu Salzburg. V rokoch 1984 až 1986 viedol ženskú volejbalovú reprezentáciu ČSSR. V týchto rokoch bol štátnym trénerom volejbalu na Stredisku vrcholového športu Bratislava.
Taormina (Taliansko)

Taormina je historicke mesto v provincii Messina na severovýchode Sicílie v Taliansku. 
Mesto leží na pobreží Iónskeho mora, na hore "Monte Tauro", v nadmorskej výške 204 m. Je jedným z hlavných turistických centier na Sicílii . Taormina je výnimočná svojou históriou, zachovalými pamiatkami a polohou na skale nad morom s výhľadom na pevninské Taliansko a Etnu. 
Hlavnou ulicou v Taormine je promenáda "Corso Umberto I." s historickými palácmi, obchodmi a reštauráciami.
Hlavnou pamiatkou v Taormine a jednou z hlavných na Sicílii je grécke divadlo ("Teatro Greco"). Bolo založené v 3. storočí pred Kr. a v 1. storočí ho Rimanmi prestavali. Má priemer 109 m a je z neho výhľad na Etnu, mesto a pobrežie. 
K ďalším pamiatkam patrí katedrála "San Nicolo" z 13. storočia, gotický palác "Palazzo Corvaio" z konca 14. storočia, kostol "Santa Caterina" zo 17. storočia, gotický palác "Duchi di Santo Stefano", mestská brána "Porta Catania" z 15. storočia, kláštorný komplex "Badia Vecchia" zo 14. storočia alebo "Castello di Taormina" na vrchole hory Monte Tauro.
Amos TV

Amos TV bola študentská televízia zo základnej školy Jána Amosa Komenského v Bánovciach nad Bebravou, ktorá vysielala v rokoch 20042014.
Vysielala prevažne vlastnú tvorbu prostredníctvom internetu. Hlavnou koordinátorkou a riaditeľkou televízie bola Mgr. Eva Mikušová. Počas 10 rokov vzniklo niekoľko dokumentačných filmov ktoré vyšli na 4 DVD v roku 2008. Išlo o témy z hľadiska cestovania v hlavnom meste Slovenska "BRATISLAVA", regióne "LIPTOV", regióne "ORAVA" a cestovateľský náučný dokument "Po stopách Ľudovíta Štúra".
Bad Tölz

Bad Tölz je nemecké mesto ležiace v spolkovej krajine Bavorsko na rieke Isar. K 31. decembru 2015 tu žilo 18 475 obyvateľov.
Prvá písomná zmienka pochádza z roku 1155, v roku 1331 Tölz dostal trhové právo. V roku 1453 bolo mesto vrátane miestneho hradu zničené veľkým požiarom a bolo obnovené už ako kamenné. Od 19. storočia sa datuje rozvoj turistického ruchu spojený s liečivými jódovými prameňmi, čistým vzduchom a blízkosťou Álp. Od roku 1899 sa názov mesta uvádza s kúpeľným prídomkom. Dominantou je gotický kostol Nanebovzatia Panny Márie.
V meste a okolí sa odohráva detektívny televízny seriál "Big Ben".
Miestnym športom číslo jedna je ľadový hokej, klub "EC Bad Tölz" bol v rokoch 1962 a 1966 majstrom NSR. V tunajšej hale sa konali juniorské majstrovstvá Európy v rokoch 1969 a 1984.
Thomas Mann sem jazdil na letný byt.
Atapuerca

Atapuerca je krasová oblasť v Španielsku v blízkosti rovnomenného mesta v provincii Burgos.
V tunajších jaskyniach boli nájdené archeologické pozostatky najstaršieho osídlenia hominidov v západnej Európe. Ako jedna z najdôležitejších archeologických lokalít Španielska bola oblasť v roku 2000 zapísaná na zoznam svetového dedičstva UNESCO.
Bibliotéka pauperum

Bibliotéka pauperum (iné názvy: bibliotheca pauperum, knižnica chudobných; z lat. "bibliotheca" – knižnica, od gr. βιβλιοθήκη "bibliothéké" – knižnica + lat. "pauperum", od "pauper" = chudobný) bola knižnica, požičovňa kníh (spravidla učebníc) pre chudobných žiakov. V rámci školy existovala oddelene od profesorskej a študentskej knižnice.